Indian police personnel beaten by a person while enforcing lockdown. Claim made through an image.
The fact behind every news!, ফেচবুক পোষ্ট | সংৰক্ষিত পোষ্ট, চীন দেশৰ ৱুহান নামৰ ঠাইখনৰ পৰা সংক্ৰমিত হোৱা ক’ৰনা ভাইৰাছ ৰোগে ধীৰে ধীৰে বিশ্বৰ বিভিন্ন দেশলৈ বিয়পি পৰিছে । এই বীজাণুৰ আক্ৰমণৰ ফলত চীনত তিনিহেজাৰতকৈ অধিকৰ মৃত্যু হৈছে আৰু হাজাৰ হাজাৰ মানুহ আক্ৰান্ত হৈছে । সমগ্ৰ বিশ্বতে এতিয়ালৈকে মুঠ ২০ হাজাৰতকৈও অধিক মানুহৰ এই ভাইৰাছৰ আক্ৰমণৰ ফলত মৃত্যু হৈছে ।, বিশ্বৰ আন দেশৰ লগতে ভাৰতলৈও ক’ৰনা ভাইৰাছ ধীৰে ধীৰে বিয়পিব ধৰিছে আৰু ভাৰতত এতিয়ালৈকে কেইবাশ ৰোগী চিনাক্ত হৈছে আৰু কেইবাজনৰো মৃত্যু হৈছে । ভাৰতত ইতিমধ্যে ২১ দিনৰ লক ডাউন ঘোষণা কৰা হৈছে আৰু অত্যাৱশ্যকীয় সেৱাৰ বাহিৰে সকলোকে এই লক ডাউন মানি চলিবলৈ কঠোৰ ভাবে নিৰ্দেশ চৰকাৰে দিছে । এই সময়ত পুলিচ বাহিনীয়ে লক ডাউন সাৰ্থক কৰিবলৈ কিছু ঠাইত লাঠী চার্জও কৰিব লগাত পৰিছে । এই সময়তে ছচিয়েল মিডিয়াত এই বিষয়ে কিছু উৰা বাতৰি বিয়পিব ধৰিছে ।, এনে এক ফেচবুক পোষ্ট সম্প্ৰতি অসমত ভাইৰেল হৈ পৰিছে । সঞ্জীৱ গগৈ নামৰ এক ফেচবুক প্ৰফাইলৰ পৰা যোৱা ২৭ মাৰ্চ, ২০২০ তাৰিখে ৰাতি ১০:১৩ বজাত তিনিখন ফটো সম্বলিত এক পোষ্ট আপলোড কৰিছে য’ত তেওঁ, “চাপৰত আজি এনেদৰে আৰক্ষী ওপৰত জপিয়াই পৰিল গণতন্ত্ৰ শত্ৰু পমুৱা মুছলমান ৷ ধুবুৰীত এখন বজাৰ বন্ধ কৰিবলৈ যোৱা আৰক্ষী এনেদৰে প্ৰহাৰ কৰি আহত কৰে ৷ মাননীয় মুখ্যমন্ত্ৰী গৰাকীলৈ অনুৰোধ এনেধৰণৰ ঠাইসমূহত সেনা-বাহিনী নিয়োগ কৰক ৷” বুলি লিখিছে । উক্ত পোষ্টটো ১৬৬ বাৰ শ্বেয়াৰ হৈছে আৰু ১২৩টা কমেণ্টছ আছে ।, সঁচাকৈ এই তিনিখন ফটো অসমৰ চাপৰ নামৰ ঠাইখনত লক ডাউন প্ৰৱৰ্তন কৰিবলৈ যোৱা আৰক্ষীৰ ওপৰত হোৱা আক্ৰমণৰ ফটো নেকি? সত্য কি? জানোঁ আহক ।, প্ৰণালী, প্ৰথমে আমি ফটো তিনিখন গুগলত ৰিভাৰ্ছ ইমেজ চাৰ্ছ কৰিলোঁ আৰু পালোঁ যে ভাইৰেল ফটোবোৰ আচলতে উত্তৰ প্ৰদেশৰ হয়, অসম আৰু ক’ৰনা ভাইৰাছৰ লগত কোনো সম্পৰ্ক নাই ।, আমি এই বিষয়ে ইনইউথ নামৰ নিউজ ৱেবছাইটত উপৰোক্ত ফটো সম্বলিত এক বাতৰি প্ৰকাশ হোৱা দেখিলোঁ । বাতৰিটোত স্পষ্টকৈ লিখা আছে যে এই ফটোবোৰ উত্তৰ প্ৰদেশৰ কানপুৰত পুলিচৰ ওপৰত নাগৰিকে কৰা এক আক্ৰমণৰ ফটো হয় । উক্ত বাতৰিটো জুন ১৯, ২০১৭ তাৰিখে প্ৰকাশ হৈছিল । এই বিষয়ে সবিশেষ পঢ়ক ইয়াত ।, ইয়াৰ পাছত আৰু অনলাইন চাৰ্ছ কৰি আমি এই বিষয়ে এক ইউটিউব ভিডিঅ‘ পালোঁ । নিউজ নেচন নামৰ নিউজ চেনেলটোৰ অফিচিয়েল ইউটিউব চেনেলত এই ঘটনাটোৰ সম্পৰ্কে এক ভিডিঅ’ নিউজ ৰিপৰ্ট প্ৰকাশ পাইছিল । ভিডিঅ’টো দেখি আমি ভাইৰেল হোৱা ফটোবোৰ আৰু উত্তৰ প্ৰদেশত পুলিচৰ ওপৰত আক্ৰমণ হোৱা ভিডিঅ’টো যে একেটা ঘটনাৰে হয় নিশ্চিত হলোঁ ।, ফলাফল, ভাইৰেল ফটোবোৰ অসমৰ চাপৰত লক ডাউন প্ৰৱৰ্তন কৰিবলৈ যোৱা আৰক্ষীৰ ওপৰত হোৱা আক্ৰমণৰ নহয় বৰঞ্চ ২০১৭ চনতে উত্তৰ প্ৰদেশত আৰক্ষীৰ ওপৰত হোৱা এক আক্ৰমণৰ হয় । ফটোবোৰৰ ক’ৰনা ভাইৰাছৰ লগত কোনো সম্পৰ্ক নাই ।, Title:এই ফটোবোৰ অসমৰ চাপৰত ক’ৰনা ভাইৰাছৰ বাবে লক ডাউন প্ৰৱৰ্তন কৰিবলৈ যোৱা আৰক্ষীৰ ওপৰত হোৱা আক্ৰমণৰ নহয়!, Result: False, Your email address will not be published. Required fields are marked *, Comment, Name *, Email *, Website, Save my name, email, and website in this browser for the next time I comment., , ,
এই ফটোবোৰ অসমৰ চাপৰত ক'ৰনা ভাইৰাছৰ বাবে লক ডাউন প্ৰৱৰ্তন কৰিবলৈ যোৱা আৰক্ষীৰ ওপৰত হোৱা আক্ৰমণৰ নহয়! - Factcrescendo Assamese